Hans Wiegel

Hans Wiegel (Amsterdam, 16 july 1941 - Sint-Nyk 19 maaie 2025)Rou-advertinsje fan 'e neiste famylje, yn de Ljouwerter Krante, 22 maaie 2025, s. 38. wie in earder Nederlânsk politikus foar de VVD. Hy wie fan 1982 - 1995 Kommissaris fan de Keninginne yn Fryslân. Fan 1995 - 2012 wie er foarsitter fan Soarchfersekerders yn Nederlân en hat dêrby noch in soad byfunksjes.

 Biografy 
Komôf en oplieding
Hans Wiegel syn heit wie binnenhûsarsjitekt, hie in meubelmakkersbedriuw en wie ek oannimer.

Wiegel siet yn Amsterdam op de iepenbiere legere Potgieterskoalle, dêrnei fan 1953 oant 1959 op it Gemeentlik Gymnasium yn Hilversum, dêr't er de B-rjochting folge. Dêrnei studearre er fan 1959 oant 1965 oan de Universiteit fan Amsterdam in stikmannich moannen rjochten en dêrnei politike wittenskippen wêryn't er syn kandidaatseksamen behelle. Hy wie in hurtsje lid fan it Amsterdamsk Studintekorps (A.S.C.) by it doe krekt oprjochte dispútgenoatskip E.N.E.R.G.I.A. mei as dispútsnamme 'W'.

Politike karriêre
Wiegel begûn syn karriêre by de Gooiske JOVD, de jongereinorganisaasje fan de VVD. Yn 1967 kaam er foar de VVD yn de Twadde Keamer. Yn 1972 wie er listlûker foar dy partij. Yn it earste kabinet Van Agt wie Wiegel minister fan Binnenlânske Saken. Fan 16 juny 1982 waard er as It orakel út Ljouwert kommissaris fan de Keninginne yn Fryslân. Fan 1995 - 2000 wie Wiegel lid fan de Earste Keamer. Yn de nacht fan 18 maaie op 19 maaie 1999 wie er yn de Nacht fan Wiegel fan grutte ynfloed op de fal fan it twadde Pearse Kabinet. Sûnt syn ôftreden as minister waard der in soad spekulearre op syn weromkommen as polityk lieder fan de VVD, mar yn 2006 joech er oan om reden fan 'persoanlike en politike aard' net werom te kommen yn de polityk.

Wiegel hie ek kollum yn it deiblêd "De Telegraaf".

Priveelibben
Hans Wiegel hat twaris troud west. Syn earste frou, Pien Frederiks (1954-1980), ferlear it libben  by in auto-ûngemak yn 1980.Deze Dag in de Geschiedenis, RTV Noord Twa jier letter boaske er opnij mei Pien har âldere suster Marianne (1951-2005). Ek sy ferûngelokke troch in auto-ûngemak yn 2005.Echtgenote van Wiegel verongelukt bij Diever, de Volkskrant, 7 januari 2005

Wiegel waard op 1 augustus 2019 troffen troch in lyts harsensynfarkt.NOS, 06.08.2019 Hy stoar op 19 maaie 2025 yn de âldens fan 83 jier yn Sint-Nyk.

 Underskiedingen 
 Ridder yn de Oarder fan de Nederlânske Liuw (26 oktober 1981)
 Kommandeur yn de Oarder fan Oranje-Nassau (28 april 1989)
 Grutoffisier yn de Oarder fan Oranje-Nassau (20 jannewaris 1994)
 Skipper yn Oarder fan de Sneker Pan (5 augustus 1994)
 Earefoarsitter fan de JOVD (27 febrewaris 1999)

 Literatuer 
Pieter Sijpersma, Hans Wiegel. De biografie. Amsterdam, 2020.

Kategory:Nederlânsk politikolooch
Kategory:Nederlânsk politikus
Kategory:VVD-politikus
Kategory:Earste Keamerlid
Kategory:Twadde Keamerlid
Kategory:Nederlânsk minister fan Binnenlânske Saken
Kategory:Fise-premier fan Nederlân
Kategory:Nederlânsk bestjoerder
Kategory:Nederlânsk liberaal
Kategory:Nederlânsk kollumnist
Kategory:Frysk politikolooch
Kategory:Frysk politikus
Kategory:Kommissaris fan de Kening(inne) yn Fryslân
Kategory:Frysk bestjoerder
Kategory:Frysk liberaal
Kategory:Frysk kollumnist
Kategory:Frysk persoan fan Nederlânsk komôf
Kategory:Ridder yn de Oarder fan de Nederlânske Liuw
Kategory:Persoan stoarn yn Sint-Nyk
Kategory:Persoan berne yn 1941
Kategory:Persoan stoarn yn 2025